ROMÂNIA                                                                                       SE APROBĂ

JUDEŢUL TIMIŞ                                                                              PRIMAR,

MUNICIPIUL TIMIŞOARA                                     DR. ING. GHEORGHE CIUHANDU
PRIMĂRIA

DIRECŢIA EDILITARĂ

SERVICIUL ADMIN. MEDIU URBAN

NR. SC2006_________/______________

INSTRUCŢIUNI PENTRU OFERTANŢI

Privind concesionarea prin licitaţie publică deschisă a următoarelor servicii publice de salubrizare în municipiul Timişoara:

a) Serviciul de salubrizare menajeră – precolectarea, colectarea, transportul şi depozitarea deşeurilor solide, cu excepţia celor toxice, periculoase sau cu regim special de la utilizatorii casnici persoane fizice şi asociaţii de locatari/proprietari, agenţi economici şi instituţii publice;

b) Serviciul de salubrizare stradală – măturatul, întreţinutul, spălatul şi stropitul căilor publice;

c) Serviciul de colectare duală a deşeurilor de la utilizatorii casnici – persoane fizice, asociaţii de proprietari/locatari, agenţi economici şi instituţii publice, transportul, sortarea şi valorificarea acestora;

d) Serviciul de colectare, transport şi depozitare a deşeurilor voluminoase, vegetale şi nepericuloase – bunuri de uz casnic de folosinţă îndelungată cu excepţia celor electrice şi electronice şi a deşeurilor rezultate din activităţi de construcţii şi demolări, reparaţii şi amenajări la clădiri, locuinţe şi spaţii cu altă destinaţie decât acea de locuinţă;

e) Înfiinţarea de puncte de colectare pentru preluarea de la populaţie de resturi de materiale rezultate din reparaţii şi amenajări interioare, în cantităţi de sub 1 mc.

f) Înfiinţarea de puncte de colectare pentru preluarea de la populaţie a echipamentelor electrice şi electronice uzate sau a deşeurilor rezultate din dezmembrarea acestora - DEEE.

g) Activităţi ecologice.

La licitaţia publică privind concesionarea serviciilor menţionate mai sus, pot participa numai persoane juridice de drept privat, române sau străine, conform Legii nr. 219/1998 privind regimul concesiunilor.

CAP. 1   PREZENTEREA OFERTELOR

1. Oferta reprezintă angajamentul ferm al ofertantului în conformitate cu documentele licitaţiei, este secretă şi se va depune la_________ din cadrul Primăriei Municipiului Timişoara, în vederea participării la licitaţie, până la data de ________ora _________.

2. Ofertele vor fi redactate în limba română.

3. Oferta trebuie să fie serioasă, fermă, certă, fără ambiguităţi ori expresii de genul:,, atât la % peste cea mai mare ofertă”, etc.

4. Organizatorul licitaţiei are dreptul să descalifice orice ofertă care nu îndeplineşte prin datele prezentate una sau mai multe cerinţe din documentele licitaţiei.

5. Depunerea ofertei reprezintă manifestarea voinţei ofertantului de a semna contractul de concesiune, după adjudecarea licitaţiei ( conform contractului – model anexat).

6. Revocarea ofertei de ofertant după deschiderea acesteia, în şedinţă publică sau după adjudecare până la încheierea contractului, atrage după sine pierderea garanţiei de participare.

7. Ofertanţii vor transmite ofertele lor în plicuri sigilate, oferte care vor fi înregistrate în ordinea primirii lor.

8. Fiecare participant poate depune o singură ofertă.

9. Nu se admite asocierea mai multor persoane juridice sau fizice în vederea participării la licitaţie.

NOTĂ: instrucţiunile pentru ofertanţi fac parte integrantă din caietul de sarcini.

 Pe plicul exterior, nepersonalizat, se va indica licitaţia publică deschisă pentru care este depusă oferta :

 ,,Oferta pentru licitaţia privind concesionarea prin licitaţie publică deschisă a serviciilor integrate de salubrizare în municipiul Timişoara . 

A nu se deschide înainte de data de ___________ ora______” 

PLICUL EXTERIOR VA TREBUI SĂ CONŢINĂ URMĂTOARELE DOCUMENTE:



PENTRU PERSOANE JURIDICE ROMÂNE

1. Dovada achitării costului documentelor de licitaţie în valoare de 1000 RON (10.000.000 ROL);

2. Fişa de informaţii generale privind ofertantul (Formularul 1);

3. Declaraţia de participare semnată de ofertant, fără îngroşări, ştersături sau modificări    (Formularul 2);

4. Declaraţie privind eligibilitatea (Formularul 3);

5. Dovada constituirii garanţiei pentru participare în valoare de1.000.000 RON (1.000.000.000 ROL). Perioada de valabilitate a garanţiei de participare este de 90 de zile de la data organizării licitaţiei. Garanţia de participare se constituie prin ordin de plată în contul Trezoreriei Municipiului Timişoara RO12TREZ6215006XXX000334, prin Scrisoare de garanţie bancară eliberată de o bancă cu sediul sau filială în România sau, după caz, de o bancă din străinătate cu filială în România. Ofertantul va pierde garanţia de participare la licitaţie dacă îşi retrage oferta înainte de desemnarea câştigătorului. Garanţia de participare la licitaţie a ofertantului declarat câştigător va fi reţinută de către concedent până în momentul încheierii contractului de concesiune. Restituirea garanţiei de participare la licitaţie celorlalţi ofertanţi se va face în termen de 7 zile de la declararea ofertantului declarat câştigător.

6. Atestarea Autorităţii Naţionale de Reglementare a Serviciilor de Gospodărire Comunală – A.N.R.S.C. privind licenţierea - clasa 1;

7. Acte doveditoare privind îndeplinirea condiţiilor de eligibilitate;

7.1 Certificate constatatoare privind îndeplinirea obligaţiilor exigibile de plată a impozitelor şi taxelor către stat, inclusiv cele locale, precum şi a contribuţiei pentru asigurările sociale de stat (formulare – tip eliberate de Autorităţile competente din ţara în care candidatul/ofertantul este rezident) respectiv:

a. Certificat Fiscal  eliberat de Primăria pe raza căreia îşi are sediul ofertantul, în                                                                                                              perioada de valabilitate faţă de data desfăşurării licitaţiei deschise, din care să rezulte     că agentul economic nu are datorii la bugetul local.

b. Certificat de atestare fiscală emis de către Direcţia Generală a Finanţelor Publice pe raza căreia îşi are sediul ofertantul, în perioada de valabilitate faţă de data desfăşurării licitaţiei deschise, din care să rezulte că agentul economic nu are datorii la bugetul de stat, fondul asigurărilor de sănătate, fondul asigurărilor sociale de stat şi fondul de şomaj, la data încheierii ultimei situaţii financiare în contabilitate faţă de data licitaţiei.

c. Pentru ofertanţii  ce au mai multe Puncte de lucru sau filiale/sucursale este suficientă prezentarea de Certificate fiscale eliberate de Primăria pe raza căreia îşi are sediul ofertantul.

NOTĂ:  Nu se acceptă la licitaţie ofertanţi ce nu şi-au îndeplinit obligaţiile exigibile de plată a impozitelor şi taxelor către stat, inclusiv cele locale, chiar dacă acestea au fost reeşalonate.

7.2. Certificatul constatator emis de Oficiul Registrului Comerţului de pe lângă Tribunalul în a cărei rază teritorială are sediul ofertantul (funcţie de locul unde îşi are înregistrat sediul social ofertantul), nu mai vechi de 30 de zile calendaristice faţă de data desfăşurării licitaţiei, din care să rezulte:
a. existenţa codurilor C.A.E.N. (în conformitate cu prevederile legale în vigoare) corespunzătoare activităţilor ce fac obiectul licitaţiei, respectiv:
· coduri C.A.E.N.

b. că nu se află în nici una din următoarele situaţii:
· este în stare de faliment sau lichidare;

· afacerile îi sunt administrate de un judecător sindic;

· activităţile comerciale sunt suspendate sau, 

· este într-o stare similară (reglementată prin lege) cu cele menţionate anterior.

Se vor anexa cazierele judiciare ale persoanelor care au funcţii de conducere în cadrul societăţii ofertantului.
7.3 PENTRU PERSOANELE JURIDICE STRĂINE:

Documente edificatoare care să dovedească o formă de înregistrare ca persoană juridică, în conformitate cu prevederile legale din ţara în care candidatul/ofertantul este rezident traduse în limba română şi legalizate precum şi licenţierea A.N.R.S.C. – CLASA 1 care să ateste dreptul acesteia de operare pe teritoriul României.

7.4  Fişa de informaţii privind experienţa similară 

Ofertantul trebuie să facă dovada unei experienţe similare de minim 8 ani şi cifra medie de afaceri pe activitatea de salubritate pe anul 2004 de minim 5.000.000 RON ( 50.000.000.000 ROL).

Se va completa Formularul nr. 4 - Experienţă similară - pentru principalele contracte în derulare.

Se va completa Formularul nr. 5. Obligaţii contractuale în desfăşurare - Se vor prezenta cel puţin 2 (două) recomandări din partea autorităţilor locale pe teritoriul căreia ofertantul îşi desfăşoară activitatea.

7.5.  Documente emise de organisme acreditate, care confirmă certificarea sistemului calităţii şi a mediului.

Ofertantul trebuie să prezinte:

· certificarea privind implementarea, menţinerea şi îmbunătăţirea sistemului de managemant al calităţii: SR  EN  ISO 9001

· certificarea privind implementarea, menţinerea şi îmbunătăţirea sistemului de management de mediu: SR  EN ISO 14001

7.6.Declaraţie care conţine informaţii privind dotările şi utilajele specifice, echipamentele tehnice, mijloace de transport, laboratoarele şi alte mijloacce fixe pe care candidatul/ofertantul le deţine.
Se vor depune documentele care dovedesc modul de deţinere (proprietate, leasing, chirie) a utilajelor şi a bazelor tehnice conform specificaţiilor din caietul de sarcini.

Ofertantul trebuie să facă dovada că deţine spaţiile necesare desfăşurării tuturor activităţilor de salubrizare pe raza Municipiului Timişoara, aşa cum sunt prevăzute în caietul de sarcini şi propunerii tehnice (antecontract, contract de închiriere, proprietate sau altă formă legală de deţinere).

Ofertantul va dispune de un parc auto care va cuprinde un număr minim de utilaje şi autovehicule specifice, astfel:

· autocompactoare cu capacitate de peste 10,5 mc - 50  buc, 
· automăturători cu capacitate de înmagazinare de peste 3,5 mc  - 5 buc,
·  automăturători cu capacitate de înmagazinare de 1,3 mc -  2 buc,
· utilaje multifuncţionale dotate cu perii, plug sau sisteme de stropit pentru zonă - 2 buc,
· Autostropitoare peste 7,5 mc - 5 buc,
· autospeciale de transport tip portcontainer  -  3 buc, 
· autospeciale pentru transport containere cu capacitate cuprinsă între 2 mc – 10 mc - 2 buc,
· încărcătoare frontale  - 3 buc.
Ofertantul va face dovada deţinerii mijloacelor de transport şi utilajelor menţionate – proprietate, contract de închiriere sau leasing. Prezentarea acestora se face conform Formularului 6.

Notă: dovada scriptică a deţinerii utilajelor, autospecialelor  se va face prin prezentarea cărţilor de identitate, contractelor de leasing sau de închiriere; neprezentarea acestora atrage descalificarea ofertantului.

7.7. Dotări cu capacităţi de precolectare: 

Ofertantul va prezenta capacităţile de precolectare deţinute conform Formularului 7.

7.8. Declaraţie care conţine informaţii privind numărul de personal angajat, asigurarea de personal de specialitate, numărul şi pregătirea cadrelor de conducere, precum şi numele şi prenumele persoanelor responsabile direct de îndeplinirea contractului de concesiune precum şi a persoanelor responsabile direct de îndeplinirea fiecărui serviciu se va face conform Formularului nr. 8.
Persoanele responsabile direct de îndeplinirea contractului de concesiune precum şi persoanele responsabile direct de îndeplinirea fiecărui serviciu vor avea studii superioare. Pentru acestea se vor depune C.V – urile precum şi cazierele judiciare.

7.9. Scrisoare de bonitate financiar bancară
Ofertantul trebuie să facă dovada bonităţii şi a capacităţii financiare de a presta noi servicii, executa lucrări şi realiza investiţii, prezentând ultimul bilanţ financiar contabil depus la Direcţia Generală a Finanţelor Publice în a cărui rază teritorială îşi are sediul.

7.10. Se va depune Statutul de organizare şi funcţionare a societăţii.
7.11 Nu se acceptă participarea la licitaţie a asociaţilor dintre două sau mai multe societăţi comerciale create în baza articolului 251-256 Cod comercial.

7.12 Documentele solicitate din plicul exterior se vor depune în două exemplare, original şi copie, vor avea opis şi se vor prezenta în două dosare cu şină,  separate, pentru a permite parcurgerea lor cu uşurinţă. 

PLICUL INTERIOR VA TREBUI SĂ CONŢINĂ URMĂTOARELE
DOCUMENTE SOLICITATE

Oferta propriu – zisă, va trebui să conţină, conform criteriilor de selecţie şi a criteriilor de punctare aşa cum sunt ele definite în anexa 1PUNCTAJE şi anexele A.B,C,D şi E la Instrucţiunile pentru ofertanţi, următoarele documente:
· aspecte economice şi financiare ale ofertei;

· planurile de conformare la indicatorii minimali de evaluare a performanţelor serviciilor de salubrizare prevăzuţi în anexa 3 la Caietul de sarcini;

· nivelul tarifelor propuse pe fiecare secţiune în parte conform formularelor de ofertă prevăzute în anexă la Caietul de sarcini;
· aspecte tehnice pe fiecare secţiune în parte - concepţia proprie privind modalitatea de organizare şi funcţionare a fiecărui serviciu în parte aşa cum este descris în Caietul de sarcini;
· condiţii generale ale ofertei, referitoare la costurile şi procedurile de lucru privind protecţia mediului, calitate şi alte condiţii prevăzute în criteriile de selecţie;

· programul şi sistemul de supraveghere de organizare şi control al serviciilor de salubrizare ce fac obiectul delegării de gestiune;
· programul de realizare a investiţiilor;

· programul, campanii de conştientizare, educaţie ecologică şi realizarea materialelor informativ-educative;
· evoluţia indicatorilor de calitate şi mediu a serviciilor publice de salubrizare prestate pe perioada derulării contractului de concesiune;

· aspecte juridice ale ofertei;

· orice acte ce susţin şi întăresc oferta;

Oferta propriu – zisă se va depune în două plicuri distincte, personalizate cu denumirea ofertantului, sediul social al acestuia, specificându-se pe plic „Original” şi „Copie”.
Oferta se va constitui într-un document unitar care va conţine specificaţiile de mai sus integrate într-un concept propriu care va avea în vedere şi va respecta condiţiile prevăzute de actele normative şi legislaţia în domeniu. 

ATENŢIE

DEPUNEREA TUTUROR DOCUMENTELOR SOLICITATE ESTE OBLIGATORIE. LIPSA ORICĂRUI DOCUMENT ATRĂGÂND RESPINGEREA OFERTEI.

TOATE DOCUMENTELE DIN PLICUL „ORIGINAL” SE VOR PREZENTA ÎN ORIGINAL SAU COPIE LEGALIZATĂ DE CĂTRE NOTAR ŞI REDACTATE ÎN LIMBA ROMÂNĂ, SUB SANCŢIUNEA RESPINGERII OFERTEI.

NOTĂ:  Documentele solicitate vor fi prinse într-un dosar cu şină pentru a permite parcurgerea lor cu uşurinţă şi va avea un opis.

                                            CAP. 2 DesfĂşurarea licitaţiei
1. Licitaţia publică deschisă va avea loc în data de _______ ora _______, la sediul______ iar termenul limită de depunere  a ofertelor este ____ , ora ___ la Centrul de Informare pentru Cetăţeni din cadrul Primăriei Municipiului Timişoara.

2. La data, ora şi locul anunţat se vor prezenta membrii comisiei de evaluare şi ofertanţii sau împuterniciţii acestora care trebuie să facă dovada unei împuterniciri scrise.

3. Preşedintele comisiei, în prezenţa membrilor acesteia, va trece la deschiderea plicurilor, comisia de evaluare urmând a elimina ofertele care nu îndeplinesc totalitatea cerinţelor solicitate şi va întocmi un proces verbal în care se va menţiona rezultatul deschiderii plicurilor respective.

Deschiderea plicurilor cuprinzând oferta propriu-zisă (oferta financiară) ale ofertelor reţinute se face numai după semnarea procesului verbal de către toţi membrii comisiei de evaluare şi de către ofertanţii prezenţi.
4. Comisia de evaluare analizează ofertele din plicurile cuprinzând oferta propriu-zisă (oferta financiară) şi poate, atunci când consideră necesar, să ceară ofertanţilor precizări cu privire la conţinutul ofertei lor.

În urma deschiderii plicurilor cuprinzând oferta financiară, se va încheia un nou proces   verbal, care va fi semnat de către toţi membrii comisiei de evaluare şi de către ofertanţii prezenţi.

5. Adjudecarea  ofertelor se va face conform prevederilor din Caietul de sarcini, respectiv oferta care întruneşte cel mai mare punctaj va fi declarată câştigătoare.

6. În urma analizării şi evaluării ofertelor, comisia de evaluare va întocmi un raport pe baza căruia se va proceda la informarea ofertantului câştigător despre alegerea sa şi a celorlalţi ofertanţi despre respingerea ofertei lor.

                                     cap. 3   CRITERII DE SELECŢIE
Comisia de evaluare va face evaluarea ofertelor depuse, pe baza criteriilor de selecţie                           prezentate mai jos, în conformitate cu punctajul maxim acordat pentru fiecare criteriu şi secţiune şi a modalităţilor de acordare a punctelor prevăzut în anexa 1 şi a anexelor A,B,C,D şi E prevăzute pentru fiecare secţiune în parte la Instrucţiunile pentru ofertanţi. 
  Criteriile de selectie prezentate sunt minimale.

Punctaje acordate pentru aspecte economice, financiare şi tehnice ale ofertei

	Nr.
Crt.
	Criteriu
	Punctaj 
maxim

	1. 
	Structura organizatorică
	10

	2. 
	Criterii financiare:
	60

	3. 
	Experienţa ofertantului (contracte similare în valoare minimă 5.000.000 RON )
	10

	4. 
	Secţiunea 1 
	40

	5. 
	Secţiunea a - 2 – a
	45

	6. 
	Secţiunea a - 3 - a 
	20

	7. 
	Secţiunea a - 4 – a
	20

	8. 
	Secţiunea a - 5 – a
	30

	9. 
	Secţiunea a - 6 – a
	25

	10. 
	Secţiunea a - 7 – a
	30

	11. 
	Programul şi sistemul de supraveghere de organizare şi control al serviciilor de salubrizare ce fac obiectul delegării de gestiune 
	15

	12. 
	Programul de realizare a investiţiilor propuse în ofertă, precum şi aportul acestora în cadrul sistemului după punerea în funcţiune
	30

	13. 
	Evoluţia indicatorilor de calitate şi mediu a serviciilor publice de salubrizare prestate pe perioada derulării contractului de concesiune
	15

	14. 
	Programul, campanii de conştientizare, educaţie ecologică şi realizarea materialelor informativ – educative
	10


Punctaje acordate pentru condiţii generale ale ofertei
	Nr.
Crt.
	Criteriu
	Punctaj 
maxim

	1. 
	Sistemul de asigurare a calităţii şi protecţiei mediului  (ISO : 9001 şi ISO : 14001)
	20


Punctaje acordate pentru aspecte juridice ale ofertei

	Nr.
Crt.
	Criteriu
	Punctaj 
maxim

	1. 
	Condiţiile delegării de gestiune acceptate de către ofertant şi prezentate în caietul de sarcini
	5

	2. 
	Împărţirea riscului şi a răspunderii între autoritatea administraţiei publice locale şi ofertant
	10


  Numărul maxim de puncte                                                                                          395
                                                   CAP. 4  DISPOZIŢII FINALE

4.1. Prezentele Instrucţiuni se completează cu prevederile Legii nr. 219/ 1998 privind regimul concesiunilor, H.G.nr. 216, Legii nr. 326/2001, O.U.G. nr. 87/2001, Legii nr.139/2002, H.G.346 / 2004, H.G. nr.955/2004 pentru aprobarea O.G. nr.71/2002.

4.2. Concesionarul va achita concedentului în termen de 90 de zile de la data semnării contractului, o garanţie, reprezentând valoarea redevenţei pentru primul an de activitate, conform prevederilor din caietul de sarcini reprezentând 1,5 % din valoarea achitată anual de operator Primăriei.

4.3. În cazul neachitării sumelor privind garanţia, contractul se reziliază de drept, fără somaţie, punerea în întârziere sau judecată (pact comisoriu de gradul IV), iar toate investiţiile făcute de concesionar trec în proprietatea Municipiului Timişoara, fără nici un drept de despăgubire.
DIRECTOR DIRECŢIA EDILITARĂ           ŞEF SERVICIU ADMIN. MEDIU URBAN

    DUMITRU ANDOR                                                      VASILE CIUPA

CONSILIER,
ADRIAN PUŞCAŞ

